En medarbejder på Dania i Aars var tidligt tirsdag morgen offer for en arbejdsulykke.

Kort før klokken 08.00 tirsdag morgen fik en mandlig medarbejder på jernstøberiet Dania ved Aars klippet det yderste led af en finger, da den blev klemt i en maskine. Det oplyser Nordjyllands Politi i Løgstør. Det vides ikke, om fingeren stod til at blive reddet. Sagen er meldt til Arbejdstilsynet.